Li Demings mer konservative sønn, Li Yuanhao 李元昊, forsøkte å styrke tangutenes identitet ved å forodne at det ble skapt et tangutisk skriftspråk og ved å gi lover som støttet opp om tradisjonelle kulturelle skikker. Én av lovene forordnet at folk skulle kle seg tradisjonelt tangutisk, en annen at man skulle klippe håret kort eller rake av seg alt hår, i motsetning til hva som var kinesisk sedvande den gang. Han avviste bruken av de kinesiske slektsnavnene (som var blitt gitt til tungutene av Tang-dynastiet) og (gitt dem av Song-dynastiet), og foreskrev det tangutiske etternavn 嵬名. Han bestemte at rikets hovedstad skulle være 興慶 (nå Yinchuan 銀川).